**Proces – verbal**

Sedinţa se desfăşoară în Căminul Cultural Coroisânmărtin **Încheiat azi luni 31 august 2021 cu ocazia derulării şedinţei ordinare a Consiliului Local Coroisânmărtin,**

Sedinţa a fost convocată la data de 25 august 2021 cu Dispoziţia primarului nr.79/2021.

De la şedinţă absentează domnii consilieri Varga Rebeka care a informat secretarul general ca nu poate da curs convocarii si Tânţărean Claudiu Ioan care desi stia ca isi poate pierde mandatul, fiind la a patra absenta consecutiva, nu a anunţat că va absenta si nici nu a motivat absentele anterioare, motiv pentru care comisia administrativa, juridica si de disciplina procedezeaza in consecinta, stabilind astfel ca i se va trimite o adresa de indata in care i se va pune in vedere ca in cazul in care nu motiveaza absentele pana la urmatoarea sedinta, astfel incat evenimentul aparut sa fie eliminat, adica sa nu ne aflam in fata a patru absente nemotivate consecutive, se va initia procedura de incetare a mandatului inainte de termen.

respectandu-se regulile de distanţare socială. Este prezent la şedinţa şi delegatul sătesc Deneş Florin**.**

Domnul primar da citire convocatorului si solicita sa se recurga la propuneri intrucat va trebui ales un nou presedinte de sedintadomnului Tănasă Mircia expirandu-i mandatul . Domnul Tanasa il propune pe domnul Moldovan Calin care este ales presedinte de sedinta pentru urmatoareale trei luni cu unanimitate de voturi adoptându-se **HCL nr.34/2021** cu unanimitate de voturi..

Domnul Moldovan preia conducerea lucrărilor si supune la vot proiectul Odinii de zi transmis cu 5 zile înainte de data şedinţei :

1. **Proiect de hotărâre privind alegerea presedintelui de sedinta.**
2. **Proiect de hotarare privind aprobarea planului de analiza si acoperire a riscurilor,**
3. **Proiect de hotarâre privind aprobareaacordarii unei indemnizatii pentru o persoana încadrată în gradul de handicap grav cu asistent personal.**

Ordinra de Zi este adoptată cu unanimitate de voturi.

In continuare secretarul dă citire procesului-verbal al şedinţei anterioare, care este aprobat cu unanimitate de voturi.

Primul punct fiind epuizat se trece la punctual doi al Ordinii de Zi la care domnul primar dă citire proiectului de hotărâre şi da unele relatii privitor la plan, de interes fiind aparitia riscului epidemiologic care a fost neglijat insa, pandemia de Covid a modificat ierarhia acestor riscuri. Nu sunt discutii **HCL nr.35/2021** se adopta cu unanimitatea de voturi.

La punctual trei privind aprobarea unei indemnizatii de handicap nu sunt discutii, domnii consilieri au considerat intodeauna ca asemenea probleme trebuie rezolvate cu prioritate, adoptandu-se cu unanimitate de voturi **HCL nr.36/2021**.

Dupa epuizarea Ordinii de zi fiind reluata discutia privitoare la absenta nemotivata a domnului Tantarean Claudiu Ioan domnul consilier Lupsa Vasile Sorin spune ca domnul Tantarean a mai spus la sedinta ca nu poate veni la ora 10 deoarece lucreza in mediul privat si nu ii este asa de usor sa vina. Domnul primar raspunde ca ora sedintei a fost modificata si tot nu a venit iar dansul nu poate convoca sedinta dupa dorinta sau putinta fiecaruia de a se prezenta la sedinta, mai mult, participarea la sedintele de consiliu este motivata prin lege la orice loc de munca, fiecare consilier trebuie sa stie ca are si unele obligatii.

Deasemenea domnul primar informeaza ca are o oferta pentru achizitionarea camerelor video pe raza comunei despre care s-a discutat la sedinta privind aprobarea contractului cu firma de paza si se gandeste la o solutie care să inlocuiasca in scurt timp paza cu agenti. Domnul Lupsa spune ca la acea sedinta i s-a spus ca paza este obligatorie, domnul primar răspunzand ca asa revede legea şi acum. Domnul Gandila Doru spune ca la votarea acelei hotarari privind paza s-a convenit ca in paralel sa se faca demersuri pentru suplimentarea numarlui de camere mai performante intreband totodata care va fi sursa de finantare. Domnul primar raspunzand ca din bugetul local urmand a se face un proiect de amplasament al camerelor.

Secretarul roaga sa se discute problema convocarii de indata a consiliului local domnul primar anuntand ca pana cel tarziu in data de 6 septembrie va fi nevoie de o hatarare privind implementarea proiectului de achizitionare a unui buldoexcavator si va face apel la domnii consilieri in acest sens pentru a da curs acestei convocari astfel incat cei 70 de mii de euro sa nu se piarda. Domnul primar spune deasemenea ca suma necesara pentru achizitie va depasi cu putin cei 70 de mii de euro intrucat ofertele primite nu se iuncadreaza in aceasta suma urmand ca diferenta sa fie suportata din bugetul local, insa utilajul dispune de cateva echipamente suplimentare astfel ca pretul este unul bun.

Secretarul readuce in discutie problema sediului administrativ subliniind ca oportunitatea unei modernizari sau constructii noi apartine conducerii executive si consiliului local, in ce-l priveste, cum a stat atata timp in sediu nerenovat alaturi de casier in birou mai poate sta mai ales ca si casierul doreste sa se pensioneze, insa trebuie avut in vedere ca starea sediul administrativ este importanta intrucat orice persoana straina apeleaza la primarie chiar si pentru informatii private reprezentand ,,casa comunei” oarecum. Domnul Gandila Doru spune ca trebuie facut ceva intrucat pe toata Valea Tarnavei pana la Sovata nici o primarie nu arata asa. Domnul Lupsa spune ca trebuie depus proiect pentru un sediul administrative nou domnul primar reamnintind ca pentru asa cedva este nevoie de timp castigarea unui proiect nu este garantata pe cand o modernizare este mai la indemana. Oricum domnul primar spune ca va expertiza cladirea si se va lua o decizie ulterior.

Domnul primar aminteste ca igienizarile la scoli se vor efectua la termen anul acesta beneficiind de o echipa de muncitori foarte eficienti care presteaza o munca de calitate.

Domnul Suciu Gheorghe spune ca desi a vazut bunavointa in privinta curatarii de vegetatie a drumurilor de acces in camp totusi nu au fost indepartate corespunzator crengile tăiate si roaga sa se aiba in vedere acest aspect.

In incheiere domnul primar mentioneaza ca are in vedere depunerea unei proiect de modernizare a drumurilor gricole doar ca la o prima evaluare proiectul nu intruneste punctajul necesar.

Nemaifiind alte discuţii şedinţa se încheie.

**Preşedinte de şedinţă, Contrasemnează : Secretar general,**

**Moldovan Calin Pop Mircea**